Diari Oficial de la Generalitat Valenciana


Sumari del DOGV 4900, del 10-12-2004 (2004/12315)

RESOLUCIÓ de 5 de novembre de 2004, del Servici Territorial d'Energia d'Alacant de la Conselleria d'Infraestructures i Transport, per la qual se sotmet a informació pública la sol·licitud d'autorització administrativa, aprovació del projecte d'execució i reconeixement, en concret, d'utilitat pública del projecte de la línia aèria de mitjana tensió 4/C 20 kV per a l'enllaç entre la ST-Terra Mítica fins al punt d'entrega d'energia en la urbanització Ponoch, en els termes municipals de Benidorm, la Nucia i Polop (ATLINE/2004/340/03).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12488


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 5 de novembre de 2004, del Servici Territorial d'Energia d'Alacant de la Conselleria d'Infraestructures i Transport, per la qual se sotmet a informació pública la sol·licitud d'autorització administrativa, aprovació del projecte d'execució i reconeixement, en concret, d'utilitat pública del projecte de la línia aèria de mitjana tensió 4/C 20 kV per a l'enllaç entre la ST-Terra Mítica fins al punt d'entrega d'energia en la urbanització Ponoch, en els termes municipals de Benidorm, la Nucia i Polop (ATLINE/2004/340/03). [2004/X12065]
  
Als efectes establits en l'article 53 de la Llei 54/1997, de 27 de novembre, del Sector Elèctric; en els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en relació amb els articles 17 de la Llei d'Expropiació Forçosa, de 16 de desembre de 1954, i 56 del seu Reglament (Decret de 26 d'abril de 1957), se sotmet a informació pública el projecte d'instal·lació elèctrica següent:
  
Peticionari: Iberdrola Distribución Eléctrica, SAU, amb CIF A-95075578, i domicili a l'efecte de notificacions a Alacant, carrer Calderón de la Barca núm. 16 (03032).
  
Objecte de la petició: autorització administrativa, aprovació del projecte d'execució i reconeixement, en concret, d'utilitat pública del projecte de la línia aèria de mitjana tensió quàdruple circuit 20 kV per a l'enllaç entre la ST-Terra Mítica fins al punt d'entrega d'energia en la urbanització Ponoch, que discorre pels termes municipals de Benidorm, la Nucia i Polop, en la província d'Alacant.
  
Finalitat de la instal·lació: possibilitar un enllaç entre la ST-Terra Mítica i el punt d'entrega d'energia de la urbanització Ponoch en quàdruple circuit, a fi de cobrir la demanda d'energia que la zona necessita.
  
Característiques principals: tensió nominal: 20 kV; longitud: 2.465 metres; núm. de suports: 21; conductors: tipus LA-100 amb secció equivalent de 110,6 mm² de Al amb formació de 4 circuits i amb un conductor per fase; origen i final: origen en la ST-Terra Mítica, en els suports que cal disposar per a final de la línia aèria projectada i EAS per al tram subterrani d'interconnexió en l'interior de la ST i final en els suports que cal disposar de final de línia en l'accés a la urbanització Ponoch que és el punt d'entrega d'energia designat.
  
Pressupost: cent setanta-set mil cinc-cents quaranta-quatre euros (177.544,00 €).
  
El titular ha sol·licitat, sobre les finques descrites en la relació annexa, servitud de pas aeri d'energia elèctrica que comprén a més de la volada sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que fem pública perquè en prengueu coneixement i, especialment, dels propietaris de terrenys i la resta de titulars afectats per tal projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant de la Conselleria d'Infraestructures i Transport, situada en el carrer Churruca núm. 29 (03220) i presentar les al·legacions que consideren oportunes en el termini de vint dies, comptadors a partir de l'endemà de la inserció d'este anunci. Els plans parcel·laris podran ser igualment consultats en els ajuntaments de Benidorm, la Nucia i Polop.
  
Alacant, 5 de novembre de 2004.- El cap de la Unitat Territorial d'Energia (p.d., Resolució del director general d'Energia, de 24.03.04): Miguel García Mengual.